laion/Wikipedia-Exotic huggingface dataset:
אאוטיטאנוסוכוס

אאוטיטאנוסוכוס (שם מדעי: Eotitanosuchus; מילולית: "תנין שחר טיטאני") הוא סוג של סינאפסיד אשר חי במשך הפרם שלפני 267 מיליון שנה ברוסיה. הסוג תואר ב-1960 בידי פיוטר צ'ודינוב (Petr Konstantinovich Tchudinov) וכלול בו מין יחיד - Eotitanosuchus olsoni. המאובנים שלו התגלו לראשונה בעיירה אוצ'ור (Ochyor) שבפרם ברוסיה. סינאפסיד זה היה אוכל בשר בעל גולגולת רחבה ומוארכת באורך 35 ס"מ בקירוב, דבר המצביע על פרט בוגר באורך של מעל 2.5 מטרים ואולי עד 6 מטרים ומשקל של יותר מ-600 ק"ג. הוא היה בעל מבנה לסתות חזקות, אך דווקא בעל נשיכה חלשה יחסית ועדיין היה טורף אימתני בעל ניבים בולטות. ככל הנראה היה טורף-על בסביבתו ואיים על זוחלים וסינאפסידים אחרים קטנים יותר. הוא היה קרובו של הסוג ביארמוסוכוס (Biarmosuchus) והסוג Ivantosaurus. שלושתם קרובים אך בעלי מספר מאפיינים מבדילים, המשמשים את החוקרים נגדם. מדיה וקבצים בנושא אאוטיטאנוסוכוס בוויקישיתוף אאוטיטאנוסוכוס, באתר GBIF (באנגלית) "Eotitanosuchidae". Kheper. M.Alan Kazlev. Archived from the original on 6 August 2019. Retrieved 9 September 2022.
רובנה דילו

רובנה דילו (באלבנית: Rovena Dilo; נולדה ב-12 במאי 1972) היא זמרת, מנחת טלוויזיה ואשת עסקים אלבנית. התפרסמה בזכות זכייתה במהדורה ה-39 של פסטיבלי אי קנגס בדצמבר 2000 עם השיר "Ante i tënë sime". דילו נולדה ב-12 במאי 1972 בטירנה, בירת אלבניה. בשנת 1996 רשמה את השתתפותה הראשונה בפסטיבלי אי קנגס עם השיר "Kërkoja fatin", שהלחין אלפרד קצ'ינארי. בשנה שלאחר מכן השתתפה במהדורה העוקבת עם "Hape qielin për mua", שהגיע למקום הרביעי בערב הגמר. גם באירוע של 1998 נמנתה בין האמנים המתחרים עם "Fjale te perjetshme". לאחר ניסיונות אלו זכתה דילו לראשונה בתחרות בשנת 2000 עם "Ante i tënë sime". אלבום הבכורה שלה, Ante, יצא לאור ב-25 בדצמבר 2001. נכללו בו שנים-עשר שירים, שחמישה מהם נכתבו על ידי דילו. בשנת 2009 חזרה להתחרות בפסטיבלי אי קנגס עם "Përtej tejën", שם הגיעה למקום העשירי מתוך עשרים משתתפים עם 69 נקודות. בין השנים 2009–2010 כיהנה כשופטת בתוכנית הטלוויזיה "Albanians Got Talent", שבוטלה לאחר שידור העונה הראשונה. באוקטובר 2022 רשות השידור האלבנית דיווחה כי דילו נמנית בין 26 המשתתפים במהדורה ה-61 של פסטיבלי אי קנגס עם השיר "Motit". ב-28 באוקטובר אושר באופן רשמי שיטת ההצבעה של האירוע: שלושת המקומות הראשונים יבחרו כרגיל על ידי חבר השופטים, אך הזוכה בפסטיבל לא יהפוך לנציגה הרשמי של אלבניה באירוויזיון באופן אוטומטי. הנציג הלאומי לאירוויזיון יבחר על ידי מערכת הצבעה נפרדת מזו הקודמת, בהתאם לקולות הציבור בלבד. מכיוון שנחשפו רק שלושת המקומות הראשונים בפסטיבל, לא ידוע לאיזה מקום הגיעה דילו. רובנה דילו, באתר MusicBrainz (באנגלית) Adams, William Lee (2022-09-11). "Albania: Report says RTSH will add televote to Festivali i Këngës 61". wiwibloggs (באנגלית אמריקאית). נבדק ב-2022-10-28.
סאם סאנדרלנד

סאם סאנדרלנד (באנגלית: Sam Sunderland, נולד ב-15 באפריל 1989) הוא רוכב אופנועי מרוץ בריטי המתחרה במרוצי ראלי רייד. ניצח פעמיים את מרוץ ראלי דקר. סאנדרלנד ניצח את אליפות מרוצי הבאחה של איחוד האמירויות בשנים 2010 ו-2011. בשנת 2012 ערך את הופעת הבכורה בראלי דקר, כרוכב של קבוצת הונדה. במהלך היום השלישי של המרוץ נאלץ לפרוש בשל תקלה חשמלית באופנוע. שנה לאחר מכן לא לקח חלק במרוץ לאחר ששבר את שני פרקי כף היד בתאונה שאירעה במהלך נסיעות המבחן לקראת המרוץ. בשנת 2014 שב למרוץ כרוכב הונדה. הוא ניצח את הסטייג' השני ועלה למקום השלישי בדירוג הכולל, אך נאלץ לפרוש מהמרוץ יום למחרת בשל בעיה במנוע. מאוחר יותר באותה שנה, הוא הוחתם כרוכב בקבוצת המפעל של KTM, ניצח בשני סטייג'ים באתגר המדבר של אבו דאבי והגיע למקום השני בראלי מרוקו. בשנת 2015 ניצח בראלי מרוקו ובשנת 2016 ניצח בראלי קו החוף של קטר. בראלי דקר 2017 הוא ניצח את הסטייג' החמישי ועלה לראש הדירוג הכולל, מיקום עליו הצליח לשמור עד לסיום המרוץ. בעקבות הזכייה הוענק לו גביע סגרייב באותה השנה. בראלי דקר 2018 ניצח בסטייג' הראשון והשלישי והוביל את המרוץ בדירוג הכולל, לפני שהתרסק בסטייג' הרביעי ונאלץ לפרוש. בשנת 2019 ניצח שני סטייג'ים וסיים במקום השלישי בדירוג הכולל, מקום בו סיים גם בשנת 2021. בשנת 2022 עזב את הונדה ועבר להתחרות עבור קבוצת המפעל של גאס גאס. הוא ניצח את המרוץ וקטע רצף ניצחונות של הונדה בקטגוריה. בהמשך השנה זכה באליפות העולם בראלי-רייד. הניסיון להגן על התואר בראלי דקר שנה לאחר מכן הסתיים בשלב מוקדם לאחר שנפצע בסטייג' הראשון ונאלץ לפרוש. סאם סאנדרלנד, ברשת החברתית פייסבוק סאם סאנדרלנד, ברשת החברתית אקס (טוויטר) סאם סאנדרלנד, ברשת החברתית אינסטגרם Stage 5 win for KTM’s Sam Sunderland to take overall lead, KTM.com, 6 January 2017 British rider Sam Sunderland wins Dakar 2017!, GateDrop.com, 14 January 2017 2017 Dakar winner Sunderland finds focus in freediving, SBS.com, 21 Janaury 2018 Sam Sunderland Wins the 2022 Dakar Rally, Webbikerworld, 21 January 2022 A dream season for Al-Attiyah and Sunderland, worldrallyraidchampionship.com, 23 October 2022 Dakar Rally bike champion Sam Sunderland crashes out on stage one, Aussies Toby Price and Daniel Sanders in contention, ABC.net, 2 January 2023
דונלד ויליאמס

דונלד ויליאמס (באנגלית: Donald Edward Williams;‏ 13 בפברואר 1942, לאפייט – 23 בפברואר 2016, הנדרסון) היה טייס קרב ואסטרונאוט בתוכנית מעבורות החלל של נאס"א. דונלד ויליאמס נולד בעיירה לאפייט שבמדינת אינדיאנה. לאחר סיום בית ספר הוא למד באוניברסיטת פרדו אותה סיים בשנת 1964 עם תואר בהנדסת מכונות. במהלך הלימודים הוא נרשם לצי ארצות הברית. לאחר סיום הלימודים הוא סיים קורס טיס וקיבל הסמכה כטייס מקדונל דאגלס F-4 פנטום. ויליאמס הוצב בנושאת מטוסים אנטרפרייז (CVN-65) וביצע מספר משימות במהלך מלחמת וייטנאם. בהמשך הוא עבר הסבה לווט A-7 קורסייר II וחזר לאנטרפרייז (CVN-65). בסך הכול הוא ביצע 330 טיסות מבצעיות. בשנת 1973 ויליאמס סיים קורס לטייסי ניסוי. בשנת 1978 ויליאמס נבחר ליחידת האסטרונאוטים של נאס"א. הוא היה בצוות קרקע של מספר משימות. כטייס ניסוי הוא השתתף בהכנות של מעבורת החלל. בשנת 1985 הוא השתתף במשימת STS-51-D של מעבורת החלל דיסקברי כטייס. במשימת STS-34 בשנת 1989 הוא היה מפקד צוות. לאחר פרישה מנאס"א במרץ 1990 ויליאמס הצטרף לצוות של Science Applications International Corporation ועסק בפרויקטים בתחום תעשיית החלל. הוא פרש לגמלאות בשנת 2006. ויליאמס נפטר בשנת 2016 בהנדרסון שבנוואדה. מדיה וקבצים בנושא דונלד ויליאמס בוויקישיתוף קורות חיים דונלד ויליאמס, באתר "Find a Grave" (באנגלית)
חברוני

האם התכוונתם ל... יוסף חברוני – ראש ישיבה בישיבת חברון בירושלים ישראל חברוני – משורר, מחזאי, שחקן ומורה דרך ישראלי משה חברוני – ראש ישיבת חברון פסח חברוני – מתמטיקאי ישראלי רויטל לוי-חברוני – רופאה ישראלית חברון
מיז אן פלאס

מיז אן פלאס (בצרפתית: Mise en place - "להעמיד במקום" או "לאסוף") הוא מונח צרפתי מתחום הבישול, המתאר עיקרון או שיטת עבודה לפיה יש לבצע את כל ההכנות המקדימות לפני התחלת הבישול. העיקרון נפוץ מאוד במטבחים מוסדיים ביחס לארגון וסידור המרכיבים שיידרשו לטבח עבור פריטי התפריט שצפויים להיות מוכנים במהלך משמרת. שיטת העבודה ישימה ואף מומלצת בספרי בישול רבים גם לבישול ביתי. בבישול, המונח משמש הן כשם עצם, לתיאור המערך המוכן של מרכיבי המתכון, וכן כפועל לתיאור תהליך הכנת המערך עצמו. בנוסף, משמש הביטוי גם לתיאור השקפת עולם, הלך מחשבה ואף פילוסופיית חיים. מדיה וקבצים בנושא מיז אן פלאס בוויקישיתוף https://thetaste.co.il/meez/ A. (Auguste) Escoffier, A guide to modern cookery, London : W. Heinemann, 1907 מהי פילוסופיית השף - ומדוע מסעדנים בכל העולם בוחרים ליישם אותה גם בחיים האישיים?, באתר מהות החיים Dan Charnas, Work Clean: The life-changing power of mise-en-place to organize your life, work, and mind, Rodale, 2016-05-03. (באנגלית) ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
BWA

BWA היא תוכנה המשמשת לעימוד רצפים (alignment) כנגד גנום ייחוס גדול, כמו הגנום האנושי. עימוד הרצף שהתוכנה מבצעת הוא שמרני ויאפשר התאמה רק אם היא קיימת. לתוכנה יש שני רכיבים עיקריים, אחד לקריאת רצפים הקצרים מ-150bp והשני לקריאת רצפים ארוכים יותר. לBWA יש מצבים שונים המותאמים לאורכי רצף שונים: BWA-backtrack מיועד לקריאה של רצף Illumina עד 100bp. BWA-SW מיועד לקריאה של רצפים ארוכים יותר הנעים בין 70bp ל-1Mbp, בעל תמיכה בקריאה ארוכה ועימוד מפוצל. BWA-MEM בעל תכונות דומות ל־BWA-SW, אך זוהי הגרסה העדכנית ביותר, גרסה זו מומלצת לשאילתות באיכות גבוה מכיוון שהיא מהירה ומדויקת יותר. ל-BWA-MEM יש גם ביצועים טובים יותר מ-BWA-backtrack עבור קריאות Illumina של 70-100bp. יצירת תיקייה ומעבר אליה: mkdir folder; cd folder $ יצירת האינדקס: bwa index folder/genome.fa $ דוגמת הרצה: שורת ההרצה מכילה את הפרטים הבאים : -t מייצג את מספר התהליכים. הכתובת לאינדקס של הגנום. קובצי FASTQ. < שמירת פלט לקובץ SAM bwa mem -t 2 folder/genome.fa pair_1.fastq pair_2.fastq > output_file.sam $ ריצוף DNA אתר האינטרנט הרשמי של BWA מדריך לשימוש בתוכנה (באנגלית)
חצי אוטומטי (אלבום)

חצי אוטומטי הוא אלבום של הזמר רמי פורטיס מ-2001. את האלבום הפיק מוזיקלית אייל אבן צור, שגם הלחין במשותף עם פורטיס את כל השירים. פורטיס כתב את מילות כל השירים. אבן-צור הוא סולנה של להקת הרוק נעליים, ששמה הוא מחווה לשיר של פורטיסחרוף בעל אותו השם. "חצי אוטומטי" כולל את הסינגל המצליח "הדלת", שהוא דואט של פורטיס עם ברי סחרוף הכולל עירוב של רוק עם אלמנטים של זמר מזרחי. פורטיס וסחרוף המשיכו בקו מוזיקלי זה באלבומם המשותף מ-2006 כפורטיסחרוף, "על המשמרת". "בחיק המשפחה" היה הסינגל הראשון ("מחכים לרצח שאחרי הפרסומות... עוד יום נפלא בחיק המשפחה"). "שר על מרטין לותר" כולל שירה בסגנון גוספל של פורטיס, שציין כי שאף לשיר בסגנון זה במשך זמן רב. ב"בלי ראש אין ראש" שר בפזמון יורם חזן (סולנה של להקת כנסיית השכל). בשיר שחותם את האלבום, "דישנובה", מלווים את פורטיס בשירה אשתו וילדיו. ויאגרה (4:18) שר על מרטין לותר (4:56) בחיק המשפחה (3:31) הדלת (5:37) מלך הזנב (4:57) משחק בקוביה (4:11) דינה פלסטלינה (4:20) בלי ראש אין ראש (3:52) חצי אוטומטי (5:04) דישנובה (4:15) האלבום חצי אוטומטי באתר ספוטיפיי האלבום חצי אוטומטי באתר דיזר האלבום חצי אוטומטי באתר אפל מיוזיק האלבום חצי אוטומטי באתר טיידל האלבום חצי אוטומטי באתר יוטיוב ביקורת על חצי אוטומטי באתר השרת העיוור
דייוויד פוסטר

דייוויד וולטר פוסטר (באנגלית: David Walter Foster; נולד ב-1 בנובמבר 1949) הוא מוזיקאי, מלחין, מעבד, מפיק ומנהל מוזיקלי קנדי, שעמד בראש חברת התקליטים ורב רקורדס בין השנים 2012 ל-2016. הוא זכה ב-16 פרסי גראמי מתוך 47 מועמדויות בסך הכל. הקריירה המוזיקלית שלו משתרעת על פני יותר מחמישה עשורים, בעיקר החל בתחילת שנות ה-70 כקלידן של להקת הפופ-רוק הקנדית סקיילרק (אנ'). פוסטר נולד בוויקטוריה, קולומביה הבריטית שבקנדה, למשפחה נוצרית ממוצא אנגלי, סקוטי ואירי. בנם של מוריס "מורי" פוסטר, עובד משרד, ואלינור מיי פוסטר (לבית ואנטרייט), עקרת בית. ב-1963, בגיל 13, הוא נרשם לתוכנית המוזיקה באוניברסיטת וושינגטון שבארצות הברית. ב-1965 הוא נבחן לייצג את הלהקה במועדון לילה באדמונטון בבעלות מוזיקאי הג'אז טומי בנקס (אנ'). בנקס הדריך את פוסטר בעסקי הג'אז והמוזיקה, כמו גם בהפקה מוזיקלית. לאחר שנה אחת שם, הוא עבר לטורונטו לשחק עם רוני הוקינס (אנ'). ב-1966, הוא הצטרף ללהקת הליווי של צ'אק ברי. ב-1974, הוא עבר ללוס אנג'לס עם סקיילרק. במהלך הקריירה שלו, עבד עם מאות אמנים, ביניהם: ג'ורג' האריסון (שיר Woman Don't You Cry for Me), רינגו סטאר, Earth, Wind & Fire, פיטר סטרה, קני רוג'רס, קליף ריצ'רד, קליף ריצ'רד, ניל יאנג, בריאן אדמס, מייקל ג'יי. פוקס, רוג'ר דלטרי, ויטני יוסטון, הקורס, בייביפייס, דיאן וורן, טוני ברקסטון, סלין דיון ומדונה. בשנת 1995 הוציאה הזמרת-יוצרת האמריקאית מדונה את אוסף הבלדות שלה, Something to Remember, במסגרתו הקליטה שני שירים חדשים "You'll See" ו-"One More Chance", אותם הפיק פוסטר. כמו כן, הפיק את הגרסה הספרדית של הראשון מביניהם, "Verás". בעשור הבא, עבד איתה על "Your Honesty" מתוך Remixed & Revisited. מדיה וקבצים בנושא דייוויד פוסטר בוויקישיתוף אתר האינטרנט הרשמי של דייוויד פוסטר (באנגלית) דייוויד פוסטר, ברשת החברתית פייסבוק דייוויד פוסטר, ברשת החברתית אקס (טוויטר) דייוויד פוסטר, סרטונים בערוץ היוטיוב דייוויד פוסטר, במסד הנתונים הקולנועיים IMDb (באנגלית) דייוויד פוסטר, באתר ספוטיפיי דייוויד פוסטר, באתר AllMusic (באנגלית) דייוויד פוסטר, באתר MusicBrainz (באנגלית) דייוויד פוסטר, באתר דיזר דייוויד פוסטר, באתר Discogs (באנגלית) דייוויד פוסטר, באתר Songkick (באנגלית) דייוויד פוסטר, באתר Genius דייוויד פוסטר, באתר SecondHandSongs דייוויד פוסטר, באתר בילבורד (באנגלית) Pro Posts, Billboard (באנגלית אמריקאית) Universal rolls up US classical labels into Verve Group in New York, Music Business Worldwide, ‏2016-05-20 (באנגלית אמריקאית) Nielsen Business Media Inc, Billboard, Nielsen Business Media, Inc., 1973-09-15. (באנגלית) Manila, David Foster, Ethnicity of Celebs | EthniCelebs.com, ‏2015-08-07 (באנגלית אמריקאית) Biography, David Foster (באנגלית אמריקאית) Eleanor Foster Obituary (2006) - The Times Colonist, Legacy.com Eve Lazarus, The House that Fostered David Foster, Eve Lazarus, ‏2012-12-11 (באנגלית אמריקאית) David Foster | Encyclopedia.com, www.encyclopedia.com David Foster | The Canadian Encyclopedia, www.thecanadianencyclopedia.ca Something to Remember, 1995-11-17, נבדק ב-2023-01-25 Madonna - Veras [You'll See Spanish Verison] (Official Video), נבדק ב-2023-01-25 Release group “Remixed & Revisited” by Madonna - MusicBrainz, musicbrainz.org
עינת הולנד

עינת הולנד-סייח (נולדה ב-12 בדצמבר 1991) היא שחקנית טלוויזיה ותיאטרון ישראלית. עינת הולנד נולדה, גדלה והתחנכה בירושלים. שירתה בצה"ל 6 שנים, והשתחררה בדרגת סרן. ביצעה מגוון תפקידים ביניהם קצינת מבצעים ביחידה מיוחדת. למדה בסטודיו למשחק ניסן נתיב במסלול התלת שנתי וסיימה בשנת 2021, במהלך שנים אלו זכתה במלגות הצטיינות, ביניהן: תחרות מונולוגים ע"ש ניסן נתיב, זוכת מלגת קרן שרת, זוכת התחרות הארצית לזכרו של ספי ריבלין. בשנת 2021 לוהקה לראשונה לתפקיד ראשי בסדרת הדרמה הקומית "ילדות סכסכניות" מבית HOT לצד מיה לנדסמן. באותה שנה השתתפה בסדרה "המפקדת" בתפקיד החיילת שירה. בשנת 2021 הצטרפה לתיאטרון הקאמרי והשתתפה בהצגה "מחוברים לחיים", כמו כן שיחקה בהצגה "גאון בכלוב". החל משנת 2021 משחקת בהצגה בכיכובה "פיקוח נפש". בשנת 2022 השתתפה במחזה "צירים" של תיאטרון גבעתיים לצד יעל שרוני. בסוף אותה שנה לוהקה לתפקיד ראשי בסרט קצר "האישה מהמבורג" ("The Woman from Hamburg"). החל מאפריל 2024, מנחה את הפודקאסט "הכל דפוק" מבית All-In יחד עם חברתה, השחקנית אלי סטין. במאי של אותה שנה, עלתה סדרת הדרמת מתח "האיש שרצה לדעת הכל" בכאן 11, בה היא מגלמת את מלי. הולנד נשואה ומתגוררת בתל אביב. אם לבת. עינת הולנד, במיזם "אישים" לתיעוד היצירה הישראלית עינת הולנד, במסד הנתונים הקולנועיים IMDb (באנגלית) עינת הולנד, באתר "אידיבי", מאגר הידע העברי לקולנוע ישראלי ועולמי גיל משעלי, ‏עינת הולנד ("ילדות סכסכניות") תשחק בסרט שואה בינלאומי, באתר ‏מאקו‏, 27 בדצמבר 2022 לירון שמם, ‏על קו הזינוק, באתר ‏מאקו‏, 11 בנובמבר 2021 רותה קופפר, "ילדות סכסכניות": מי בכלל צריכה בעל וילדים?, באתר כלכליסט, 1 בנובמבר 2021 הכל דפוק #1 | אלי סטין ועינת הולנד
הוגו דרי

הוגו דֶרִי (במקור עד 1904 קליין, בהונגרית: Déry Hugó;‏ סקסארד, 6 במאי 1887 – בודפשט, 26 במרץ 1949) היה שחקן, שחקן קולנוע, זמר אופרטה, סטנדאפיסט יהודי-הונגרי. אישיות בולטת בחיי הקברט, האופרטה והתיאטרון ההונגרי בין שתי מלחמות העולם. הוגו קליין נולד במשפחה יהודית כבנם של יוז'ף קליין, חייט אמן יליד פקש, ושל יוזפה שטראוס. הוא עבד כפקיד בנק עד מלחמת העולם הראשונה ולאחר מכן גויס ולחם במלחמה. לאחר שחרורו סיים את לימודיו בבית ספר למשחק והחל את הקריירה ב-1922 עם השחקן וזמר האופרה קלמן הורבאט שעם להקתו שיחק על במות תיאטראות בצ'כוסלובקיה. בשנים 1927–1928 היה חבר ב"תיאטרון החדש" (Új Szinhaz), בשנים 1928–1929 בתיאטרון האופרטה של בודפשט, בשנים 1929–1930 ב"אמן" (Művész) ב-1931–1932 ב"תיאטרון העירוני" (Városi Színház). בשנים 1935–1936 קיבל חוזה ב"תיאטרון רויאל" (Royal Színház). בשנת 1938 השיג את הצלחתו הגדולה ביותר בתיאטרון העירוני בתפקיד מוז'י, בעל הפונדק ב"אהבה צוענית" (Gypsy Love) שהיא אחת האופרטות הפופולריות ביותר של פרנץ להאר, יצירה מוזיקלית בשלוש מערכות. ב-1930 הופיע גם בקברטים כמו ה"אומניה" וב"קברט ניו יורק". בין השנים 1939–1944 לא הורשה לעלות על הבמה בגלל החוקים היהודיים והסתתר או שהה בגטו בודפשט. הוא היה חבר בתיאטרון האופרטה של בודפשט מ-1945 ועד מותו. הופיע בתפקידים שונים בסרטים. מותו נגרם מניוון של הכליות. דרי הובא למנוחות בבית הקברות היהודי ברחוב קוזמה בבודפשט. רעייתו הייתה קטלין פודור (בשם נעוריה קרולינה פישר, מרושוואשארהיי, 3 באוקטובר 1900 – בודפשט, 6 ביולי 1970) היה הלחשנית בתיאטרון הקומדיה של בודפשט, לה נישא ב-10 בספטמבר 1924 בבודפשט. פרנץ להאר: הדרוטושטוט - גינטלר אנ-סקי: הדיבוק - בטלן שני פרנץ להאר: אהבה צוענית - בעל הטברנה מוז'י לאיוש בירו : הוטל אימפריאל – שוער הנבל הזקן (1932, הונגרית-גרמנית) - מר סקסארדי, סוכן יין שעון זהב (1945) מוזה קלה (1947) Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. (לקסיקון ביוגרפי הונגרי. עורכת ראשית אגנש קניירש)  Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4 (לקסיקון הונגרי לאמנות הבמה) Magyar színművészeti lexikon: A magyar színjátszás és drámairodalom enciklopédiája. Szerk. Schöpflin Aladár. I. kötet (Aágh Endre – Faust). Budapest: Az Országos Színészegyesület és Nyugdíjintézete. [1929]. (לקסיקון התיאטרון ההונגרי: האנציקלופדיה של התיאטרון והספרות הדרמטית ההונגרית. עורך אלדאר שופפלין. כרך א'. בודפשט: איגוד השחקנים הלאומי ומכון הפנסיה. [1929]. Életrajza a Hangosfilm oldalán (ביוגרפיה שלו על דף האתר "סרט מדבר" (Hangosfilm) מדיה וקבצים בנושא הוגו דרי בוויקישיתוף הוגו דרי, במסד הנתונים הקולנועיים IMDb (באנגלית) Az engedélyt tartalmazó BM rendelet száma/évszáma: 44639/1904. Forrás: MNL-OL 30791. mikrofilm 789. kép 1. karton. Névváltoztatási kimutatások 1904. év 34. oldal 35. sor "Születési bejegyzése a szekszárdi izraelita akv. 14/1887. folyószáma alatt". נבדק ב-2020-08-24. "Halotti bejegyzése a Budapest VII. kerületi polgári halotti akv. 453/1949. folyószáma alatt". נבדק ב-2020-08-24. "Házasságkötési bejegyzése a Budapest VI. kerületi polgári házassági akv. 1221/1924. folyószáma alatt". נבדק ב-2020-08-24.
גריגורי מורוזוב

גריגורי פבלוביץ' "גרישה" מורוזוב (ברוסית: Григорий Павлович "Гриша" Морозов; נולד ב-6 ביוני 1994) הוא כדורגלן רוסי-ישראלי, המשחק בעמדת המגן השמאלי בבית"ר ירושלים מליגת העל. מורוזוב נולד באיז'בסק שברוסיה. החל את הקריירה המקצוענית שלו בקבוצת אקדמיה טוליאטי מהליגה הרוסית השנייה, במדיה ערך שבע הופעות ליגה. בשנת 2013 חתם בדינמו מוסקבה מליגת העל הרוסית. הוא ערך 110 הופעות ליגה במדי המועדון, בהן הבקיע ארבעה שערים. ב-17 באוקטובר 2020 הוא הושאל עד לתום עונת 2020/2021 לאופה מליגת העל הרוסית, וערך 13 הופעות ליגה. ב-14 בפברואר 2022 חתם על חוזה לשנתיים וחצי בנ.ק צליה מליגת העל הסלובנית. ב-31 בינואר 2023 הושאל לבית"ר ירושלים עד לתום העונה, עם אופציה לרכישה בעונה הבאה. בזכות שורשיו היהודים הוא קיבל אזרחות ישראלית בדצמבר 2022, ונרשם כשחקן לא זר בהתאחדות לכדורגל בישראל. ב-1 ביולי 2023 עבר לבית"ר ירושלים תמורת כ-600 אלף יורו, וב-10 ביולי חתם בקבוצה לשלוש שנים. בשנים 2010–2015 שיחק בנבחרות הנערים והנוער של רוסיה (למעט בנבחרת הנוער עד גיל 19, בה לא שיחק), וכמו כן גם בנבחרת הצעירה עד גיל 21 של רוסיה. בית"ר ירושלים גביע המדינה: 2022/2023 מדיה וקבצים בנושא גריגורי מורוזוב בוויקישיתוף גריגורי מורוזוב, ברשת החברתית אינסטגרם גריגורי מורוזוב, באתר ההתאחדות לכדורגל בישראל גריגורי מורוזוב, באתר Transfermarkt גריגורי מורוזוב, באתר Soccerway גריגורי מורוזוב, באתר WorldFootball.net גריגורי מורוזוב, באתר FootballDatabase.eu גריגורי מורוזוב, ברשת החברתית אינסטגרם Григорий Морозов продолжит свою карьеру в ФК "Уфа"! באתר הרשמי של אופה, 17 באוקטובר 2020 (ברוסית) Dodatna opcija za Simona Rožmana, prišel je igralec z izkušnjami iz ruske lige באתר Nogomania, ‏ 14 בפברואר 2022 (בסלובנית) גיא בן זיו, ‏רשמית: גרגורי מורוזוב חתם בבית"ר ירושלים, באתר ONE‏, 31 בינואר 2023 מורוזוב עדיין לא יכול לשחק בנבחרת ישראל, באתר ONE‏, 26 בפברואר 2023 גיא בן זיו, ‏רשמית: מורוזוב האריך חוזה בבית"ר עד 2026, באתר ONE‏, 10 ביולי 2023
לזאר קופטדזה

לזאר קופטדזה (בגאורגית: ლაზარე კუპატაძე; נולד ב-8 בפברואר 1996 בטביליסי שבגאורגיה) הוא כדורגלן גאורגי המשחק בעמדת השוער בסבורתלו טביליסי ובנבחרת גאורגיה. קופטדזה החל את הקריירה המקצוענית שלו בסבורתלו טביליסי מליגת המשנה הגאורגית, ממנה הושאל למשך תקופה קצרה ללוקומוטיב טביליסי מליגת העל הגאורגית. קופטדזה חזר לסבורתלו טביליסי עם העפלת הקבוצה לליגת העל הגאורגית. ב-31 בינואר 2019 קופטדזה חתם קופטדזה בג'אוניס אש מליגת העל הלוקסמבורגית. ב-15 במרץ 2019 ערך את הופעת הבכורה שלו במועדון, בהפסד 3-0 ל-F91 דודלאנג' במסגרת המחזור ה-17 בליגה לעונת 2018/2019. בסך הכל ערך שלוש הופעות ליגה במדי המועדון. ב-1 ביולי 2019 חזר קופטדזה לקדנציה נוספת בסבורתלו טביליסי במסגרת ליגת העל הגאורגית. ב-1 בינואר 2021 חתם קופטדזה בדינמו בתומי מליגת העל הגאורגית. ב-25 ביולי 2022, לאחר שערך 51 הופעות ליגה במדי הקבוצה, שוחרר מהמועדון. ב-2 ביוני 2021 ערך קופטדזה את הופעת הבכורה שלו בנבחרת גאורגיה, בניצחון 2-1 על נבחרת רומניה במשחק ידידות. סבורתלו טביליסי אליפות גאורגיה (1): 2018 הגביע הגאורגי (1): 2019 הסופר קאפ הגאורגי (1): 2020 דינמו בתומי אליפות גאורגיה (1): 2021 הסופר קאפ הגאורגי (1): 2022 לזאר קופטדזה, באתר Transfermarkt לזאר קופטדזה, באתר Soccerway לזאר קופטדזה, באתר WorldFootball.net לזאר קופטדזה, באתר National Football Teams לזאר קופטדזה, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לזאר קופטדזה".
Sure Thing

Sure Thing הוא שיר של הזמר האמריקאי מיגל. הוא נכתב על ידי מיגל עצמו, הופק על ידי האפי פרז ונכלל באלבום הבכורה שלו, All I Want Is You. הוא הודלף תחילה ביוטיוב בשנת 2008. הוא נשלח לתחנות הרדיו כסינגל השני מתוך האלבום ב-17 בינואר 2011. שיר ה-R&B מכיל השפעות של נאו סול, וצוין בדמיונו לעבודתו של הזמר ג'ון בי (אנ'). תחילה, השיר זכה להצלחה מתונה בארצות הברית אך מאז הגיע לצמרת מצעד שירי ה-R&B של בילבורד. זה שירו הראשון של מיגל בראש מצעד שירי ה-R&B/היפ-הופ והוא היה לסינגל המצליח ביותר שלו, עד צאתו של "Adorn" ב-2012. נכון לינואר 2023, זכה השיר לכשלושה מיליון עותקים שנמכרו בארצות הברית והוענק לו תואר הפלטינה המשולשת מאיגוד תעשיית ההקלטות האמריקאי. לאחר התעוררות מחודשת בסטרימינג, למעלה מעשר שנים לאחר יציאתו הראשונית, השיר נכנס מחדש למצעדים ברחבי העולם, הגיע לשיאים חדשים ואף להופעה ראשונה במספר מדינות, בהן בריטניה, וכן נכנס מחדש לבילבורד הוט 100 במקום ה-49 ובשיאו הגיע למקום ה-24. מבחינה לירית, מיגל משתמש באנלוגיות כדי להביע את עניין האהבה שלו, כגון "את הגיר / ואני יכול להיות הלוח שלך" ו"אם אני המילים, מותק / את יכולה להיות הפתק". הווידאו קליפ פורסם ב-17 בינואר 2011, בוים על ידי הייפ ויליאמס וצולם בהונולולו שבהוואי. ברמיקס הרשמי משתתף הראפר פושה טי. ליל ויין פרסם רמיקס משלו לשיר במיקסטייפ Sorry 4 the Wait ב-13 ביולי 2011. תואר ניתן רק על נתוני סטרימינג. מידע על היצירה "Sure Thing" באתר מיוזיק בריינז מידע על הסינגל "Sure Thing" באתר מיוזיק בריינז מילות השיר "Sure Thing" באתר Genius סרטון השיר "Sure Thing" באתר יוטיוב "- YouTube". YouTube. Paul Grein (31 ביולי 2013). "Week Ending July 28, 2013. Songs: Radio Hesitates On One Direction". Chart Watch. Yahoo. {{cite news}}: (עזרה) tolsen, Billboard Hot 100, Billboard, ‏2013-01-02 (באנגלית אמריקאית) Wayne, Lil. "WeezyThanxYou". Sorry 4 the Wait. Young Money. נבדק ב-13 ביולי 2011. {{cite web}}: (עזרה) Hot 100 Songs, Billboard, ‏2023 (באנגלית אמריקאית) Billboard Global 200, Billboard, ‏2023 (באנגלית אמריקאית) Billboard Global Excl. U.S., Billboard, ‏2023 (באנגלית אמריקאית) Streaming Songs, Billboard, ‏2023 (באנגלית אמריקאית) Radio Songs 2023, Billboard, ‏2023 (באנגלית) Pop Airplay Songs, Billboard, ‏2023 (באנגלית אמריקאית) Adult Contemporary Songs, Billboard, ‏2023 (באנגלית אמריקאית) NZ Top 40 Singles Chart, מצעד המוזיקה הרשמי של ניו זילנד, ‏12 באוגוסט 2024
מטקסיתריום

מטקסיתריום (שם מדעי: Metaxytherium; מיוונית עתיקה: "μεταξύ" - ביניים, "θηρίον" - חיה/בהמה כלומר: "חיית ביניים") הוא סוג נכחד של יונק ימי ממשפחת התחשיים, אשר התקיים בימים רדודים מכוסי עשב ימי באמריקה, אירופה ואפריקה בין האוליגוקן לפליוקן שלפני 25.7 עד 3 מיליון שנה מזמננו. המאובנים שלו התגלו סביב ים הקדום פרתטיס (Paratethys), הים התיכון ולחופי האוקיינוס האטלנטי, הים הקריבי ואף לחופי האוקיינוס השקט המערבי. סוג זה תואר ב-1840 בידי החוקר De Christol על סמך מאובנים מפלורידה ובאחה קליפורניה והתגלה כבר במאה ה-17 במונפלייה שבצרפת, אך נחשב לסוג של היפופוטם. הסוג מכיל כמה שם נרדף כמו: Thalattosiren‏, Halianassa‏, Felsinoitherium‏, Cheirotherium ו-Hesperosiren, אשר נכללו בהם כמה מינים שעברו לסוג. הסוג קרוב לדוסיסירן ולתחש המשכן המודרני וכמותו בעל מבנה גוף חביתי, לסתות עבות ושיניים המותאמות ללחיכת עשבים ימיים ואצות כשהיה שחיין איטי יחסית אך בעל זנב רחב דומה לזה של לווייתנאים ופחות מזכיר את פרות הים. גודלו משתנה בין המינים באורך של 2 עד 5 מטרים. ככל הנראה רעה באזורים טרופיים ונע באיטיות על קרקעית הים. הוא עצמו נטרף לעיתים בידי כריש טיגרי (נמצאו מאובנים עם שרידי נשיכה מתאימות לכריש טיגרי) ומינים קדומים של שש זימיים ואלי גם בידי המגלודון. הסוג מכיל 8 מינים תקפים: Metaxytherium albifontanum Metaxytherium arctodites Metaxytherium crataegense Metaxytherium floridanum Metaxytherium krahuletzi Metaxytherium medium Metaxytherium serresii Metaxytherium subapenninum מדיה וקבצים בנושא מטקסיתריום בוויקישיתוף מטקסיתריום, באתר GBIF (באנגלית)